CELEX: 32021D1944
Language: da
Date: 2021-11-02 00:00:00
Title: Den Europæiske Centralbanks afgørelse (EU) 2021/1944 af 2. november 2021 om ændring af afgørelse (EU) 2020/1997 om godkendelse af omfanget af møntudstedelse i 2021 (ECB/2021/48)

10.11.2021   
               
               
                  DA
               
               
                  Den Europæiske Unions Tidende
               
               
                  L 397/26
               
            
         DEN EUROPÆISKE CENTRALBANKS AFGØRELSE (EU) 2021/1944
         af 2. november 2021
         om ændring af afgørelse (EU) 2020/1997 om godkendelse af omfanget af møntudstedelse i 2021 (ECB/2021/48)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 128, stk. 2, og
         ud fra følgende betragtninger:
         
                     (1)
                  
                  
                     Den Europæiske Centralbank (ECB) har fra og med den 1. januar 1999 eneret til at godkende omfanget af mønter til udstedelse for de medlemsstater, der har euroen som valuta.
                  
               
                     (2)
                  
                  
                     På grundlag af de skøn for efterspørgslen efter euromønter i 2021, som de medlemsstater, der har euroen som valuta, forelagde ECB, godkendte ECB den samlede mængde af euromønter bestemt til at sættes i omløb og euromønter til samlerbrug, der ikke er bestemt til at sættes i omløb for 2021, ved Den Europæiske Centralbanks afgørelse (EU) 2020/1997 (ECB/2020/57) (1).
                  
               
                     (3)
                  
                  
                     I henhold til artikel 3 i Den Europæiske Centralbanks afgørelse (EU) 2015/2332 (ECB/2015/43) (2) skal en medlemsstat i euroområdet underrette ECB, hvis der er sandsynlighed for, at den faktiske efterspørgsel efter euromønter vil overskride den godkendte mængde udstedte mønter i et kalenderår, og skal indgive en ad hoc-anmodning om godkendelse af en yderligere mængde mønter, der skal udstedes i det pågældende kalenderår, hvis den øgede møntefterspørgsel fortsætter.
                  
               
                     (4)
                  
                  
                     Den 1. september 2021 anmodede De Nederlandsche Bank, også på vegne af Nederlandenes finansministerium, om, at mængden af euromønter, som Nederlandene kan udstede i 2021, øges med yderligere 50 mio. EUR fra 0,1 mio. EUR til 50,1 mio. EUR for at sætte den i stand til at imødekomme en uventet stigning i efterspørgslen efter mønter som følge af en lempelse af covid-19-nedlukningsforanstaltningerne, genåbningen af butikkerne og en sæsonbestemt virkning.
                  
               
                     (5)
                  
                  
                     Den 8. september 2021 anmodede Latvijas Banka om, at mængden af euromønter, som Letland kan udstede i 2021, øges med yderligere 5,1 mio. EUR fra 5,7 mio. EUR til 10,8 mio. EUR for at sætte den i stand til at imødekomme en uventet stigning i efterspørgslen efter mønter som følge af virkningerne af covid-19-pandemien på møntomløbet i Letland.
                  
               
                     (6)
                  
                  
                     Den 4. oktober 2021 anmodede Národná banka Slovenska om, at mængden af euromønter, som Slovakiet kan udstede i 2021, øges med yderligere 2 mio. EUR fra 16 mio. EUR til 18 mio. EUR som reaktion på en større nettoudstedelse af euromønter set i forhold til 2020 og 2019 som følge af virkningerne af covid-19-pandemien og en forventet højere efterspørgsel i perioden op til julen 2021.
                  
               
                     (7)
                  
                  
                     Af effektivitetshensyn og uanset artikel 3, stk. 7, i afgørelse (EU) 2015/2332 (ECB/2015/43), for så vidt angår de specifikke ad hoc-anmodninger om godkendelse for Letland og Slovakiet, er det passende, at Styrelsesrådet gennemfører disse ændringer ved at ændre afgørelse (EU) 2020/1997 (ECB/2020/57).
                  
               
                     (8)
                  
                  
                     Afgørelse (EU) 2020/1997 (ECB/2020/57) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Tabellen i artikel 2 i afgørelse (EU) 2020/1997 (ECB/2020/57) ændres som følger:
            
                        1)
                     
                     
                        Rækken vedrørende Letland erstattes af følgende:
                        
                                    »Letland
                                 
                                 
                                    10,6
                                 
                                 
                                    0,2
                                 
                                 
                                    10,8«
                                 
                              
                  
                        2)
                     
                     
                        Rækken vedrørende Nederlandene erstattes af følgende:
                        
                                    »Nederlandene
                                 
                                 
                                    50,0
                                 
                                 
                                    0,1
                                 
                                 
                                    50,1«
                                 
                              
                  
                        3)
                     
                     
                        Rækken vedrørende Slovakiet erstattes af følgende:
                        
                                    »Slovakiet
                                 
                                 
                                    16,0
                                 
                                 
                                    2,0
                                 
                                 
                                    18,0«
                                 
                              
                  
         
            Artikel 2
            Virkning
            Denne afgørelse får virkning på den dato, hvor den meddeles til adressaterne.
         
         
            Artikel 3
            Adressater
            Denne afgørelse er rettet til de medlemsstater, der har euroen som valuta.
         
         
            Udfærdiget i Frankfurt am Main, den 2. november 2021.
            
               Christine LAGARDE
               
                  Formand for ECB
               
            
         
         
            (1)  Den Europæiske Centralbanks afgørelse (EU) 2020/1997 af 24. november 2020 om godkendelse af omfanget af møntudstedelse i 2021 (ECB/2020/57) (EUT L 410 af 7.12.2020, s. 104).
         
            (2)  Den Europæiske Centralbanks afgørelse (EU) 2015/2332 af 4. december 2015 om de proceduremæssige rammer for godkendelsen af mængden af euromønter der skal udstedes (ECB/2015/43), (EUT L 328 af 12.12.2015, s. 123).